
                                                                         PATVIRTINTA 
                                                                         Klaipėdos r. Dituvos  Aleksandro Teodoro 
                                                                         Kuršaičio pagrindinės mokyklos               
                                                                         direktoriaus 2026 m. rugpjūčio 31 d.                                                                                                          
                                                                         įsakymu Nr. D1-130

KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS ELEKTRONINIO DIENYNO TVARKYMO NUOSTATAI
I SKYRIUS                                                                                                                                            BENDROSIOS NUOSTATOS 
1. Klaipėdos r. Dituvos Aleksandro Teodoro Kuršaičio pagrindinės mokyklos  (toliau – Mokykla) elektroninio dienyno tvarkymo nuostatai (toliau – Nuostatai) reglamentuoja Mokyklos priešmokyklinio, pradinio ir pagrindinio ugdymo dienynų, sudarymo elektroninio dienyno duomenų pagrindu, administravimo, tvarkymo, priežiūros ir perkėlimo į skaitmeninę laikmeną tvarką.
2. Nuostatai parengti vadovaujantis Dienynų sudarymo elektroninio dienyno duomenų pagrindu tvarkos aprašu, patvirtintu Lietuvos Respublikos švietimo, mokslo ir sporto ministro 2008 m. liepos 4 d. įsakymu Nr. ISAK-2008 „Dėl dienynų sudarymo elektroninio dienyno duomenų pagrindu tvarkos aprašo patvirtinimo“ (Suvestinė redakcija nuo 2022-09-01). 
3. Nuostatuose vartojamos sąvokos:
3.1. Elektroninis dienynas – dienynas, tvarkomas naudojant tam pritaikytas informacines ir komunikacines technologijas; 
3.2. Kitos Nuostatuose vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.
4. Mokykla naudoja UAB „Tavo mokykla“ (TAMO) elektroninį dienyną.  Priešmokyklinio ugdymo dienynas, pradinio ugdymo dienynas, pagrindinio ugdymo dienynas individualaus darbo dienynas ir kiti dienynai sudaromi elektroninio dienyno „TAMO“ duomenų pagrindu.
5. Elektroninis dienynas sudaromas naudojant klasifikatorius, kurie skelbiami Švietimo ir mokslo informacinių technologijų, registrų ir klasifikatorių apskaitos sistemoje (KRISIN). Rengiant naujus klasifikatorius, naudojamos Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklės.
6. Mokykloje naudojamas elektroninis dienynas TAMO, užtikrinantis duomenų sąsają su Mokinių registru ir elektroninio dienyno duomenų perdavimą į Valstybės duomenų valdysenos informacinę sistemą (VDV IS). Duomenys perduodami teisės aktų nustatyta tvarka, užtikrinant asmens duomenų apsaugos reikalavimų laikymąsi.

II SKYRIUS                                                                                                                                             ASMENŲ, TVARKANČIŲ IR PRIŽIŪRINČIŲ ELEKTRONINĮ DIENYNĄ, FUNKCIJOS IR ATSAKOMYBĖ
7. Mokyklos direktorius užtikrina elektroninio dienyno veiklą, jo tvarkymą, informacijos saugumą, patikimumą, perkėlimą į skaitmenines laikmenas.
8. Elektroninio dienyno administravimą, priežiūrą bei archyvavimą vykdo Mokyklos direktoriaus paskirti asmenys.
9. Elektroninį dienyną pildo ir tvarko mokytojai, neformaliojo švietimo mokytojai, pagalbos mokiniui specialistai, klasių vadovai, socialinis pedagogas, visuomenės sveikatos priežiūros specialistas.
10. Mokyklos elektroninio dienyno administravimą vykdo direktoriaus pavaduotojas ugdymui, kuris atlieka šias funkcijas: 
10.1. informuoja elektroninio dienyno paslaugą teikiančios įmonės atstovus ir Mokyklos direktorių apie kylančias technines ir administravimo problemas, sprendžia administravimo problemas savo kompetencijos ribose; 
10.2. kiekvienų mokslo metų pradžioje, bet ne vėliau kaip iki rugsėjo 5 d., suveda į elektroninio dienyno duomenų bazę pedagogų, mokinių sąrašus, tėvų (globėjų, rūpintojų) sąrašus, nurodo klasių vadovus, formuoja grupes, prireikus koreguoja esamus duomenis arba daro pakeitimus;
10.3. vadovaudamasis Mokyklos direktoriaus įsakymu patvirtintais ugdymo planais nustato pusmečių datas, atostogų datas, pamokų laiką; 
10.4. fiksuoja pedagogų pavadavimus, suteikia galimybę pavaduojančiam pedagogui pildyti klasių dalykų elektorinius dienynus; 
10.5. patvirtina/„užrakina“ pusmečio, metinio ar kito ugdymo laikotarpio vertinimo rezultatus, per 10 darbo dienų nuo jo pabaigos; 
10.6. suteikia prisijungimus (vardus ir slaptažodžius) elektroninio dienyno vartotojams – mokytojams, švietimo pagalbos specialistams, grupių auklėtojams, neformaliojo ugdymo pedagogams, socialiniam pedagogui, administracijai, mokiniams, tėvams (globėjams, rūpintojams) ir/ar atnaujina duomenis juos pametusiems vartotojams;
10.7. informuoja ir konsultuoja Mokyklos bendruomenės narius elektroninio dienyno pildymo, prisijungimo ir kt. klausimais; 
10.8. prireikus daro pakeitimus mokinių, tėvų (globėjų, rūpintojų) sąrašuose mokslų metų eigoje, mokiniui pakeitus ugdymo įstaigą; 
10.9. atrakina klasių mokinių pusmečių ir metinių pažymių pildymo funkcijas; 
10.10. mokytojui (ar kitiems dirbantiems elektroninio dienyno vartotojams) nutraukus darbo sutartį mokslo metų eigoje, patikrina jo vykdytą veiklą elektroniniame dienyne ir perduoda ją tvarkyti kitam asmeniui; 
10.11. iš TAMO administracijos gautą elektroninio dienyno archyvą perkelia į skaitmeninę laikmeną ir pateikia sekretorei archyviniam saugojimui. 
10.12. teisės aktų nustatyta tvarka atsako už duomenų teisingumą, tikrumą ir autentiškumą;
10.13. surenka duomenų keitimo (klaidos ištaisymo) aktus;
10.14. ne rečiau kaip kartą per mėnesį vykdo elektroninio dienyno pildymo priežiūrą ir reikalingų ataskaitų parengimą; 
10.15. elektroniniame dienyne rašo pastabas mokytojams ir klasių vadovams dėl dienyno pildymo, kontroliuoja jų įvykdymą; 
10.16. kontroliuoja, kad mokytojai laiku užpildytų praėjusio mėnesio duomenis elektroniniame dienyne; 
10.17. kontroliuoja ir analizuoja, kaip mokytojai elektroniniame dienyne laikosi Mokykloje priimtų susitarimų dėl mokinių pažangos ir pasiekimų vertinimo; 
10.18. stebi klasėms skiriamų kontrolinių darbų skaičių per dieną, o esant pažeidimams informuoja apie tai mokytojus;
10.19. patikrina klasės vadovų sudarytas ir pateiktas mokslo metų pabaigoje elektroninio dienyno pagrindu išspausdintas Mokinių mokymosi pasiekimų apskaitos suvestinių bylas; 
10.20. patikrintas Mokinių mokymosi pasiekimų apskaitos suvestinių bylas perduoda į archyvą; 
10.21. mokinių ugdomąją veiklą vykdančiam asmeniui nutraukus darbo sutartį mokslo metų eigoje, patikrina jo tvarkytą mokinių ugdymo apskaitą ir perduoda ją tvarkyti kitam asmeniui; 
10.22. teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą.
11. Priešmokyklinio ugdymo mokytojai pildydami elektroninį dienyną, atlieka šias funkcijas:
11.1. įveda priešmokyklinės grupės mokinius į elektroninį dienyną, surašo visą būtiną informaciją apie juos, nuolat tikrina ir tikslina mokinių duomenis, esant poreikiui tvarko mokinių sąrašus, tikrina ir tikslina tėvų (globėjų, rūpintojų) duomenis, informuodami Mokyklos elektroninių dienynų administratorių;
11.2. supažindina ugdytinių tėvus (globėjus, rūpintojus) su elektroninio dienyno naudojimu;
11.3. kiekvieną darbo dieną iki 9 val. suveda informaciją apie vaikų lankomumą;
11.4. kiekvieną savaitės penktadienį pildo ugdomosios veiklos ateinančios savaitės planą;
11.5. įrašo mokinių pasiekimus, pastabas;
11.6. per penkias darbo dienas po mokslo metų pabaigos atspausdina, patikrina ir pasirašo mokinių mokymosi pasiekimų apskaitos suvestinę ir perduoda Mokyklos direktoriaus pavaduotojui;
11.7. užbaigus mėnesį, pastebėtas klaidas ištaiso tik Mokyklos elektroninių dienynų administratoriui leidus;
11.8. vidaus žinutėmis bendrauja su mokinių tėvais (globėjais, rūpintojais), pagalbos mokiniui specialistais, Mokyklos administracija.
12. Mokytojai, pildydami elektroninį dienyną, atlieka šias funkcijas: 
12.1. iš Mokyklos elektroninio dienyno administratoriaus gavę prisijungimo vardą ir slaptažodį, prisijungia prie elektroninio dienyno;
12.2. mokslo metų pradžioje bet ne vėliau kaip iki rugsėjo 5 d., sužymi savo klases, sudaro savo dalyko ar neformaliojo švietimo grupes (vaikų grupė, dalyvaujanti vienoje pamokoje, bet sudaryta iš vienos ar kelių klasių mokinių), pažymi jose esančius mokinius; laikotarpiui, kai mokinys mokomas namuose, formuoja atskirą grupę; 
12.3. sudaro savo asmeninį tvarkaraštį; 
12.4. pažymi mokinio programos tipą (pritaikyta, individualizuota); 
12.5. kiekvieną darbo dieną iki 19 val. arba vėliau, jei tam yra objektyvių priežasčių (nėra interneto, neveikia elektroninis dienynas ar pan.), suveda tą dieną vestų pamokų duomenis: pažymius, nurodo pamokos temą, namų darbus, nurodo pažymių tipą iš pateikto meniu sąrašo, rašo pagyrimus ar pastabas mokiniams pagal poreikį; 
12.6. mokinių lankomumas, vėlavimas pažymimas pamokos metu;
12.7. ne vėliau kaip prieš savaitę nurodo planuojamo kontrolinio darbo datą ir laiką, aptaręs jį su mokiniais, pažymius už kontrolinius darbus įrašo ne vėliau kaip per 7 dienas;
12.8. ne vėliau kaip paskutinę pusmečio, mokslo metų dieną išveda pusmečio, mokslo metų rezultatus; 
12.9. per meniu punktą ,,Saugaus elgesio ir kiti instruktažai“ įveda saugaus elgesio ar kitų instruktažų turinį, išspausdina instruktažo lapą, kuriame mokytojas ir mokiniai pasirašo, pasirašytą lapą įsega į „Saugaus elgesio ir kitų instruktažų“ segtuvą; 
12.10. sugrįžus mokiniams, laikinai išvykusiems gydytis ir mokytis kitoje mokykloje, gautus įvertinimus iš kitų dokumentų perkelia į elektroninį dienyną; 
12.11. pamokoms nevykstant dėl šalčio, epidemijos ar kt., skiltyje „Pamokos tema“ įrašo „Pamoka nevyko dėl...“; 
12.12. pasibaigus mėnesiui ir jį „užrakinus“, pastebėtas klaidas ištaiso tik Mokyklos elektroninio dienyno administratoriui leidus; 
12.13. jei „užrakinus“ elektroniniame dienyne nustatoma klaida, „atrakinimo“ faktas fiksuojamas surašant „Duomenų keitimo aktą“ (1 priedas). Aktą apie duomenų keitimą surašo klaidą padaręs asmuo arba kitas Mokyklos paskirtas asmuo, jei klaidą padaręs asmuo būtų nutraukęs darbo sutartį ir kt. Sudarytas aktas apie duomenų keitimą saugomas kartu su „Mokinių mokymosi pasiekimų apskaitos suvestine“. 
12.14. fizinio lavinimo mokytojas suveda duomenis apie mokinių fizinio parengimo rodiklius.
13. Klasių vadovai, pildydami elektroninį dienyną, atlieka šias funkcijas: 
13.1. praneša savo klasės mokiniams, tėvams (globėjams, rūpintojams)  prisijungimo prie elektroninio dienyno reikalingus duomenis; 
13.2. prasidėjus mokslo metams (iki rugsėjo 10 d.) patikrina savo klasės mokinių sąrašus, apie netikslumus praneša Mokyklos elektroninio dienyno administratoriui;
13.3. išvykus ar atvykus naujam mokiniui apie tai informuoja elektroninio dienyno administratorių; 
13.4. informuoja mokančius mokytojus apie turimus pažymius mokinio, atvykusio iš kitos mokyklos ar grįžusio iš sanatorijos ir pan.;
13.5. pildo elektroninio dienyno funkciją „Klasės veiklos":
13.5.1. „Kultūrinę, meninę, pažintinę, kūrybinę, sportinę, praktinę veiklą“;
13.5.2. „Socialinę veiklą“;
13.5.3. „Klasės vadovo veiklą“ (pokalbiai su nepažangiais, nelankančiais, elgesio problemų turinčiais mokiniais, dalykų mokytojais, tėvais (globėjais, rūpintojais), dokumentų rengimas, ataskaitų pildymas, pasirengimas renginiams ir kt.) (ne mažiau 2 veiklų per savaitę);
13.6. gavę iš mokinio praleistas pamokas pateisinantį dokumentą per 3 darbo dienas įveda duomenis į elektroninį dienyną; 
13.7. pasibaigus mėnesiui iki kito mėnesio 5 darbo dienos baigia tvarkyti lankomumo duomenis; 
13.8. vidaus žinutėmis bendrauja su mokiniais, jų tėvais, klasėje dėstančiais mokytojais, Mokyklos administracija; 
13.9. skelbia informaciją apie būsimus tėvų susirinkimus, atvirų durų dienas, klasės renginius, nurodo jų vietą, laiką ir temas; 
13.10. paruošia elektroninio dienyno ataskaitas iš Mokyklos išvykstantiems mokiniams; 
13.11. vykdydami administracijos nurodymus, formuoja savo klasės ataskaitas; 
13.12. klasės, kuriai vadovauja, mokiniams pateikia mėnesio, pusmečio, metines, signalines pažangumo suvestines. 
13.13. per meniu punktą ,,Saugaus elgesio ir kiti instruktažai“ įveda saugaus elgesio ar kitų instruktažų turinį, išspausdina instruktažo lapą, kuriame mokytojas ir mokiniai pasirašo (nuo 1 klasės), pasirašytą lapą įsega į „Saugaus elgesio ir kitų instruktažų“ segtuvą; 
13.14. mokslo metų pabaigoje mokymosi pasiekimų suvestinėje įveda direktoriaus įsakymo dėl kėlimo į aukštesnę klasę ar išsilavinimo pažymėjimo išdavimo datą ir numerį; 
13.15. pasibaigus mokslo metams kartu su direktoriaus pavaduotoju ugdymui išspausdina skyrių „Mokinių mokymosi pasiekimų apskaitos suvestinė", pasirašo, patvirtindamas duomenų teisingumą;
13.16. tuo atveju, jei nors vienam mokiniui yra paskirti papildomi darbai, tos klasės „Mokinių mokymosi pasiekimų apskaitos suvestinė“ sutvarkoma po paskutinio mokslo metų Mokyklos mokytojų tarybos posėdžio, atspausdinama, pasirašoma ir perduodama direktoriaus pavaduotojui ugdymui per 10 kalendorinių dienų nuo reikalavimų dėl kėlimo į aukštesnę klasę ar ugdymo programai (ugdymo programos daliai) baigti, įvykdymo, bet ne vėliau kaip einamųjų mokslo metų paskutinę darbo dieną.
14. Logopedas, pildydamas elektroninį dienyną, atlieka šias funkcijas:
14.1. elektroniniame dienyne pildo individualių ir grupinių užsiėmimų veiklas, lankomumą;
14.2. teikia informaciją apie mokinius (pasiekimus, rekomendacijas ir kt.) tėvams;
14.2. vidaus žinutėmis bendrauja su mokiniais, jų tėvais (globėjais, rūpintojais), klasių vadovais, specialistais, Mokyklos administracija.
15. Specialusis pedagogas, pildydamas elektroninį dienyną, atlieka šias funkcijas:
15.1. kiekvieną darbo dieną suveda tą dieną vestų pamokų duomenis: lankomumą, nurodo pamokos temą, uždavinius, namų darbus;
15.2. vidaus žinutėmis bendrauja su mokiniais, jų tėvais (globėjais, rūpintojais), mokytojais, klasių vadovais, Mokyklos administracija.
16. Socialinis pedagogas, pildydamas elektroninį dienyną, atlieka šias funkcijas:
16.1. stebi mokinių pamokų lankomumą, pažangumą, jų pokyčius bei gautas pastabas ir pagyrimus; 
16.2. vidaus žinutėmis dalykiškai ir korektiškai bendrauja su mokiniais, jų tėvais (globėjais, rūpintojais), mokytojais, klasės vadovais, Mokyklos administracija. 
17. Visuomenės sveikatos priežiūros specialistas, pildydamas elektroninį dienyną, atlieka šias funkcijas:
17.1. per dienyno meniu punktą „Sveikatos duomenys“ iki spalio 15 dienos įveda ir atnaujina duomenis apie mokinių sveikatą;
17.2. esant reikalui informuoja klasės vadovus, fizinio lavinimo mokytoją ir kitų dalykų mokytojus apie mokinių sveikatos sutrikimus.
18. Tėvai (globėjai, rūpintojai): 
18.1. sistemingai (ne rečiau kaip kartą per savaitę) prisijungia prie elektroninio dienyno ir stebi vaiko pažymių įvertinimus, gautus pranešimus bei mokytojų informaciją;
18.2. bendradarbiauja su vaiką mokančiais mokytojais, aptardami pasiekimų pažangą, lankomumą ir namų darbų atlikimą naudojantis vidinių pranešimų galimybėmis;
18.3. neturėdami galimybės naudotis elektroniniu dienynu, prašo klasės vadovo atspausdinti informaciją apie vaiko pasiekimų pažangą ir lankomumą (ne rečiau kaip kartą per mėnesį);
18.4. neturėdami galimybės naudotis elektroniniu dienynu, prašo klasės vadovo atspausdinti vaiko pusmečio/metines ataskaitas pasirašytinai, kurios gražinamos;
18.5. klasės vadovui sutartu laiku pateikia reikalingą informaciją.
19. Mokiniai:
19.1. sistemingai (kasdien) prisijungia prie elektroninio dienyno ir peržiūri mokymosi pasiekimus, paskirtus namų darbus gautus pranešimus, pagyrimus/pastabas;
19.2. sistemingai domisi elektroninio dienyno pateikta informacija apie pamokų tvarkaraštį, gautus įvertinimus, lankomumo rezultatus ir, esant neatitikimams, nedelsiant informuoja dalykų mokytojus ir klasės vadovą.
III SKYRIUS                                                                                                                           ELEKTRONINIO DIENYNO DUOMENŲ PERKĖLIMAS Į SKAITMENINĘ LAIKMENĄ IR SAUGOJIMAS
20. Ugdymo procesui pasibaigus Mokyklos elektroninio dienyno administratorius:
20.1. visą dienyną perkelia į skaitmenines laikmenas;
20.2. teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą. 
21. Perkeltas į skaitmenines laikmenas dienynas saugomas Ikimokyklinio, priešmokyklinio, bendrojo ugdymo, kito vaikų neformaliojo ugdymo švietimo programas vykdančių švietimo įstaigų veiklos dokumentų saugojimo terminų rodyklėje, patvirtintoje Lietuvos Respublikos švietimo, mokslo ir sporto ministro 2019 m. gruodžio 18 d. įsakymu Nr. V-1511 „Dėl Ikimokyklinio, priešmokyklinio, bendrojo ugdymo, kito vaikų neformaliojo ugdymo švietimo programas vykdančių švietimo įstaigų veiklos dokumentų saugojimo terminų rodyklės patvirtinimo“ nustatytą laiką.
22. Mokinių mokymosi pasiekimų apskaitos suvestinė saugoma pagal Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“ nustatytą tvarką. 
                                                     V SKYRIUS 
                                                  ATSAKOMYBĖ
23. Mokyklos direktorius vykdo jo paskirtų asmenų, atsakingų už elektroninio dienyno administravimo ir duomenų tikslinimo darbus, veiklos priežiūrą.
24. Mokyklos direktorius užtikrina elektroninio dienyno veiklą, jo tvarkymą, informacijos saugumą, tikrumą ir patikimumą jame, jo perkėlimą į skaitmenines laikmenas, jo saugojimą teisės aktų nustatyta tvarka.
25. Direktoriaus pavaduotojas ugdymui tikrina elektroninio dienyno pildymą, kontroliuoja, ar nepažeidžiama tėvų (globėjų, rūpintojų) ir mokinių informavimo tvarka, mokyklos ugdymo planas. 
26. Dienyno administratorius teisės aktų nustatyta tvarka atsako už perkeltų į skaitmeninę laikmeną duomenų teisingumą, tikrumą ir autentiškumą bei šių nuostatų reikalavimų laikymosi priežiūrą.
27. Nuostatų reikalavimų privalo laikytis visi mokyklos darbuotojai, dirbantys su elektroniniu dienynu.
28. Skaitmeninės laikmenos su perkeltais elektroninio dienyno duomenimis saugomi mokyklos archyve, už jų saugumą atsako mokyklos sekretorius.
29. Mokinių ugdomąją veiklą vykdantys asmenys (dalyko mokytojas, klasės vadovas ir kiti) atsako už duomenų teisingumą dienynuose. 
30. Asmenys, administruojantys, prižiūrintys, tvarkantys mokinių ugdomosios veiklos apskaitą elektroniniame dienyne, minėto dienyno duomenų pagrindu sudarantys dienyną, duomenis tvarko vadovaudamiesi Lietuvos Respublikos įstatymais ir kitais teisės aktais. 
31. Asmuo, per mokslo metus nutraukęs darbo sutartį, atsiskaito už elektroninio dienyno duomenų tvarkymą elektroninio dienyno administratoriui. 
VI SKYRIUS                                                                                                                       BAIGIAMOSIOS NUOSTATOS
32. Nuostatus tvirtina Mokyklos direktorius įsakymu. Nuostatai keičiami, papildomi Mokyklos direktoriaus, Mokyklos tarybos iniciatyva. 
34. Nuostatai skelbiami mokyklos interneto svetainėje www.dituvos.lt.
____________________






Klaipėdos r. Dituvos Aleksandro Teodoro Kuršaičio pagrindinės mokyklos
                                                                 elektroninio dienyno tvarkymo nuostatų
                                                                 1 priedas


	PRAŠYMAS 
DĖL LEIDIMO KEISTI DUOMENIS ELEKTRONINIAME DIENYNE



	

	(data)



Prašau leisti keisti duomenis:
	Sritys, kuriose bus keičiami duomenys
	Mokytojo pildoma dalis

	Klasė, grupė
	

	Dalykas
	

	Data
	

	Mokinys (-iai)
	

	Klaidos pobūdis arba keitimų priežastis
	





	
	
	
	

	
	(parašas)
	
	(vardas, pavardė)





 
